system
Răspunde în limba română, în stilul Wikipedia, cat mai corect gramatical.
user
Spune-mi informații despre Robert Bosch GmbH.
assistant
Robert Bosch GmbH este o companie din Germania, înființată la Stuttgart în 1886 de Robert Bosch. Compania este cunoscută după numele scurt, Bosch.

Grupul Bosch cuprinde Robert Bosch GmbH și peste 300 de filiale și companii regionale în mai mult de 60 de țări.
Prin includerea partenerilor comerciali și de service, Grupul Bosch este reprezentat în aproximativ 150 de țări.
Capitalul social al Robert Bosch GmbH este deținut în proporție de 92% de Fundația Robert Bosch.

Grupul Bosch este activ în România din 1994, având patru filiale. Grupul activează în industria auto, tehnologie industrială, bunuri de larg consum și construcții.

Număr de angajați
 2010: 283.500
 2008: 282.000

Cifra de afaceri:
 2008: 45,1 miliarde Euro
 2006: 43,7 miliarde euro

Domenii de activitate ale companiei 
 Sisteme și componente pentru industria automobilelor
 Manufactura produselor de consum (unelte electrice, articole de uz casnic)
 Servicii de inginerie industrială în construcții
 Tehnologie de împachetare
 Safety engineering

Istoric 
 1886 Înființarea Werkstätte für Feinmechanik und Elektrotechnik în Stuttgart
 1887 Prima bujie de mic voltaj Bosch pentru motoare pe benzină
 1906 Debutul zilelor de lucru de 8 ore, cu două schimburi
 1910 Compania se mută din Stuttgart în Stuttgart-Feuerbach
 1913 Începe producția de faruri
 1926 Începe producția de ștergătoare
 1927 Prima pompă de injecție diesel
 1932 Înființarea companiei Junkers
 1932 Prima bormașină Bosch
 1932 Primul sistem audio Blaupunkt
 1936 Prima pompă de injecție diesel pentru automobile
 1942 Decesul fondatorului, Robert Bosch
 1964 Înființarea Robert Bosch Stiftung (Fundația Robert Bosch)
 1972 Primul ABS
 1973 Prima unitate de injecție continuă, controlată electric (L-JETRONIC) 
 1979 Prima unitate electronică de control (MOTRONIC) 
 1995 Primul program electronic de stabilitate (ESP)
 1997 Injecție diesel common rail

Bosch în România 
În București, Bosch este prezent din anul 1994 cu o societate de distribuție de scule electrice, sisteme de încălzire, sisteme de securitate, siguranță și comunicații, precum și de echipamente auto.
Începând cu anul 1999, Bosch este prezent în Capitală și prin BSH Electrocasnice SRL.

De asemenea, pe platforma de la Jucu, Bosch,  în anul 2017,a inaugurat un centru de învățământ în sistem Dual School, cu o capacitate de 300 de elevi.

Compania este prezentă în România cu o structură de vânzări pe trei departamente: scule electrice, piese și accesorii auto și centrale termice.
Bosch are în România peste 1.000 de angajați care lucrează în cinci centre: fabrica Rexroth cu două unități de la Blaj unde produce echipamente pentru industria auto (800 angajați), centrul de comunicare de la Timișoara, centrul de extensie la producția de ștergătoare auto de la Sibiu și în societatea de distribuție BSH Electrocasnice de la București.Din 2012, are o hală de producție AE, deschisă la Jucu Herghelie, județul Cluj, urmând ca cea de-a doua hală să fie inaugurată in primăvara anului 2018.La finele anului 2017, la unitatea din Cluj, lucrau peste 2000 de angajați.

Până în anul 2010, Bosch a fost prezent pe piața de centrale termice din România cu mărcile Buderus și Junkers.
Începând cu 2010, marca Junkers a fost înlocuită cu Bosch.

Număr de angajați:
 2017: peste 5.000
 2008: 839

Cifra de afaceri:
 2010: 161 milioane euro
 2009: 134 milioane euro
 2008: 161 milioane euro
 2006: 116 milioane euro (din care circa 60 milioane de euro provin din producția din sectorul auto)

Note

Legături externe
www.bosch.com - Site web oficial
 Bosch sărbătorește 125 de ani de la înființare și 150 de ani de la nașterea fondatorului său, 1 august 2011, Amos News

Producători de echipamente electrice
Producători de centrale termice
Companii din Germania